
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 49 

23 Μαρτίου 2009 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

31. Προϋποθέσεις καθορισμού των χώρων δημιουργί¬ 

ας Κέντρων Αποτέφρωσης Νεκρών, όροι και έλεγ¬ 
χος της λειτουργίας τους και ειδικότερες προϋ¬ 
ποθέσεις για την αποτέφρωση νεκρών. 1 

32. Ανακατανομή μίας (1) οργανικής θέσεως Ειρηνο¬ 

δίκη από το Ειρηνοδικείο Θεσσαλονίκης στο Ει¬ 
ρηνοδικείο Κασσάνδρας. 2 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 31 
Προϋποθέσεις καθορισμού των χώρων δημιουργίας Κέ¬ 
ντρων Αποτέφρωσης Νεκρών, όροι και έλεγχος της 
λειτουργίας τους και ειδικότερες προϋποθέσεις για 
την αποτέφρωση νεκρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του άρθρου 35 του ν. 3448/2006 (Α' 
57) και, ιδίως, την παρ. 4 του άρθρου αυτού. 

β) Τις διατάξεις του άρθρου 75 παρ. I περίπτ. β υπο- 
περίπτ. 10 και παρ. II περίπτ. 8 του Κώδικα Δήμων και 
Κοινοτήτων, που κυρώθηκε με το άρθρο πρώτο του 
ν.3463/2006 (Α' 114). 

γ) Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(Α' 98). 

δ) Τις διατάξεις του άρθρου 1 του π.δ. 205/2007 (Α' 231), 
με τις οποίες το Υπουργείο Εσωτερικών, Δημόσιας Δι¬ 
οίκησης και Αποκέντρωσης και το Υπουργείο Δημόσιας 
Τάξης συγχωνεύθηκαν στο Υπουργείο Εσωτερικών. 

ε) Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

στ) Την υπ’ αριθμ. 241/2008 Γνωμοδότηση του Συμβου¬ 
λίου της Επικράτειας. 


Με πρόταση των Υπουργών Εσωτερικών, Περιβάλλο¬ 
ντος, Χωροταξίας και Δημοσίων Έργων και Υγείας και 
Κοινωνικής Αλληλεγγύης, αποφασίζουμε: 

Αρθρο 1 

Δημιουργία, συντήρηση και λειτουργία 
των Κέντρων Αποτέφρωσης Νεκρών 

1. Η δημιουργία, συντήρηση και λειτουργία των Κέ¬ 
ντρων Αποτέφρωσης Νεκρών ανήκει στην αποκλειστική 
αρμοδιότητα των οργανισμών τοπικής αυτοδιοίκησης 
πρώτου βαθμού, στη διοικητική περιφέρεια των οποίων 
χωροθετούνται τα Κέντρα αυτά σύμφωνα με τα οριζό¬ 
μενα στο επόμενο άρθρο. 

2. Η διοίκηση και διαχείριση των Κέντρων μπορεί να 
ασκείται και από δημοτικά και κοινοτικά νομικά πρόσω¬ 
πα δημοσίου δικαίου, σύμφωνα με τα οριζόμενα στον 
Κώδικα Δήμων και Κοινοτήτων. 

Άρθρο 2 

Χωροθέτηση των Κέντρων Αποτέφρωσης Νεκρών 

1. Τα Κέντρα Αποτέφρωσης χωροθετούνται, κατά σει¬ 
ρά προτίμησης, ως εξής: 

α) Εντός υφιστάμενων ή ιδρυόμενων κοιμητηρίων ή 
σε επαφή με αυτά, υπό την προϋπόθεση ότι η χρήση 
αυτή δεν έρχεται σε αντίθεση με τις ισχύουσες στην 
περιοχή πολεοδομικές ρυθμίσεις. Στην περίπτωση που 
δεν έχουν καθορισθεί χρήσεις γης, αυτές καθορίζονται 
με το προεδρικό διάταγμα καθορισμού του χώρου ως 
χώρου Κέντρου Αποτέφρωσης Νεκρών. 

β) Σε εκτός σχεδίου και εκτός ορίων οικισμών περι¬ 
οχές, εφ’ όσον αυτές δεν αποτελούν περιβαλλοντικά 
προστατευόμενες περιοχές, με την έγκριση τοπικού 
ρυμοτομικού σχεδίου. 

2. Σε όλες τις περιπτώσεις πρέπει να τηρούνται οι 
εξής περιορισμοί: 

α) Ότι θα απέχουν τουλάχιστον 500 μέτρα από εγκα¬ 
ταστάσεις πρόνοιας και περίθαλψης ή 100 τουλάχιστον 
μέτρα, εφ’ όσον δεν είναι ορατά από αυτές. Όταν τα 
Κέντρα χωροθετούνται εντός κοιμητηρίων, ισχύουν, ως 
προς τις ανωτέρω αποστάσεις, οι προβλεπόμενοι στη 
νομοθεσία περί κοιμητηρίων σχετικοί περιορισμοί και 
απαγορεύσεις. 

β) Ότι θα διασφαλίζεται περιμετρικά εντός του χώ¬ 
ρου του Κέντρου Αποτέφρωσης, ζώνη υψηλής φύτευσης 
πλάτους τουλάχιστον 5 μέτρων. 

γ) Ότι θα υποβάλλεται, κατά περίπτωση, μελέτη πε¬ 
ριβαλλοντικών επιπτώσεων, περιβαλλοντική έκθεση ή 
προκαταρκτική περιβαλλοντική εκτίμηση και αξιολόγη¬ 
ση και θα εγκρίνονται περιβαλλοντικοί όροι κατά τις 
διατάξεις του ν. 1650/1986 (Α' 160), όπως ισχύει και τις 
κατ’ εξουσιοδότηση του νόμου αυτού εκδιδόμενες σχε¬ 
τικές κανονιστικές αποφάσεις των αρμόδιων Υπουργών, 
κατ’ αντιστοιχία προς την οικεία κατηγορία κατάταξης 
τούτων. 

3. Ο καθορισμός των χώρων δημιουργίας των Κέντρων 
Αποτέφρωσης Νεκρών γίνεται με διάταγμα, ύστερα από 
πρόταση των Υπουργών Εσωτερικών, Περιβάλλοντος, 
Χωροταξίας και Δημοσίων Έργων και Υγείας και Κοι¬ 
νωνικής Αλληλεγγύης και γνώμη του οικείου Δήμου ή 
Κοινότητας, η οποία χορηγείται εντός αποκλειστικής 
προθεσμίας δύο μηνών από την περιέλευση στον Ο.Τ.Α. 
του σχετικού ερωτήματος. 

Άρθρο 3 

Προϋποθέσεις αποτέφρωσης 

1. Επιτρέπεται η αποτέφρωση νεκρού μετά την πάροδο 
εξήντα (60) ωρών από τον θάνατο. 

2. Η άδεια αποτέφρωσης εκδίδεται από τον Δήμαρχο 
ή τον Πρόεδρο της Κοινότητας του Ο.Τ.Α., στη διοικητική 
περιφέρεια του οποίου λειτουργεί το Κέντρο Αποτέ¬ 
φρωσης Νεκρών. 

3. Για την έκδοση της άδειας αποτέφρωσης απαιτού¬ 
νται τα ακόλουθα: 

α) Ληξιαρχική πράξη θανάτου. 

β) Έγγραφη βεβαίωση ιατροδικαστή, υπηρετούντος 
στις Ιατροδικαστικές Υπηρεσίες του Υπουργείου Δι¬ 
καιοσύνης ή στα Εργαστήρια Ιατροδικαστικής των Α.Ε.Ι. 
και των Νοσηλευτικών Ιδρυμάτων Πανεπιστημιακών ή 
του Ε.Σ.Υ., ότι η αιτία θανάτου δεν χρήζει περαιτέρω 
ιατροδικαστικής διερεύνησης και ότι αφαιρέθηκαν από 
το σώμα του νεκρού τα ακατάλληλα για αποτέφρωση 
ιατροτεχνικά μέρη, όπως καθορίζονται στην εκδιδόμενη 
σύμφωνα με την παρ. 4 του άρθρου 35 του ν. 3448/2006 
κοινή υπουργική απόφαση. 

γ) Ρητή, χωρίς όρο ή αίρεση, δήλωση του θανόντος 
ότι επιθυμούσε την αποτέφρωση της σορού του και υπό 
την προϋπόθεση ότι είχε συμπληρώσει το δέκατο όγδοο 
έτος της ηλικίας του. Αν τέτοια δήλωση δεν υπάρχει, 
αρκεί δήλωση, σύμφωνα με τον τύπο που ορίζει το άρ¬ 
θρο 8 του ν. 1599/1986, του/της συζύγου ή των συγγενών 
του, εξ αίματος ή εξ αγχιστείας, έως και τον τέταρτο 
βαθμό, κατά σειρά τάξεως, ότι ο νεκρός επιθυμούσε να 
αποτεφρωθεί. Οι σύζυγοι προηγούνται των ανωτέρω 
συγγενών. Σε κάθε περίπτωση, τα προαναφερθέντα 
πρόσωπα, συμπεριλαμβανομένων των συζύγων, πρέπει 
να έχουν συμπληρώσει το δέκατο όγδοο έτος της ηλι¬ 
κίας τους. Εάν υπάρξει διαφωνία μεταξύ συγγενών που 
βρίσκονται στην ίδια τάξη, η σχετική απόφαση λαμβά- 
νεται από τον Εισαγγελέα στην περιφέρεια του οποίου 
φυλάσσεται ο νεκρός. Ο Εισαγγελέας αποφαίνεται με 
βάση την εικαζόμενη βούληση του θανόντος. Επίσης, ο 
Εισαγγελέας μπορεί να επιληφθεί στην περίπτωση κατά 
την οποία τρίτα πρόσωπα προσκομίσουν αποδείξεις 
ικανές να ανατρέψουν τις δηλώσεις των συγγενών του 
θανόντος για την εικαζόμενη βούλησή του. Αν ο νεκρός 
είναι ανήλικος, τότε απαιτείται δήλωση, σύμφωνα με 
τον τύπο που ορίζει το άρθρο 8 του ν. 1599/1986, και 
των δύο γονέων του ή αντίστοιχη δήλωση από εκείνον 


που ασκούσε τη γονική μέριμνα του ανήλικου τέκνου. 
Σε περίπτωση διαφωνίας των γονέων αποφαίνεται ο 
οικείος Εισαγγελέας. 

4. Με εντολή Εισαγγελέα η αποτέφρωση αναστέλλεται, 
οποτεδήποτε, για λόγους δημόσιας τάξης ή δημόσιας 
υγείας. Η αναστολή μπορεί να αφορά τόσο τη λειτουρ¬ 
γία Κέντρων όσο και την αποτέφρωση συγκεκριμένου 
νεκρού, ιδίως σε περιπτώσεις κινδύνων από επιδημίες ή 
υπόνοιας εγκληματικής ενέργειας, αντιστοίχως. 

Άρθρο 4 

Διαχείριση της τέφρας 

1. Η τέφρα τοποθετείται υποχρεωτικά από τα Κέντρα 
Αποτέφρωσης Νεκρών εντός ειδικού σκεύους (τεφρο¬ 
δόχος). 

2. Η τεφροδόχος υποχρεωτικά: 

α) Τοποθετείται σε ειδικό χώρο φύλαξης των τεφρο¬ 
δόχων (τεφροφυλάκιο) εντός του Κέντρου Αποτέφρω¬ 
σης ή εντός του Κοιμητηρίου ή 

β) Ενταφιάζεται σε υφιστάμενο Κοιμητήριο, σύμφωνα 
με τα οριζόμενα στον α.ν. 582/1968 (Α' 225) «Περί Δημο¬ 
τικών και Κοινοτικών Κοιμητηρίων», όπως ισχύει, ή 

γ) Εγκαταλείπεται ελευθέρως στη θάλασσα και σε 
απόσταση τουλάχιστον 1,5 ναυτικού μιλίου από την ακτή, 
υπό την προϋπόθεση ότι το σκεύος είναι διαλυτό στο 
νερό και δεν περιέχει ρυπογόνα στοιχεία. 

3. Είναι δυνατή η διασπορά της τέφρας σε ειδικά δι¬ 
αμορφωμένο χώρο ενθύμησης (σιντριβάνι ή ανθόκηπο) 
εντός του Κέντρου ή σε υπαίθριο χώρο εκτός κατοικη- 
μένης περιοχής ή στη θάλασσα. 

4. Εφόσον δεν υφίσταται ρητή δήλωση του αποθα- 
νόντος για τη διαχείριση της τέφρας, σύμφωνα με τα 
οριζόμενα στις προηγούμενες παραγράφους, για το 
ζήτημα αυτό αποφασίζουν ο/η σύζυγος και οι συγγενείς 
του, εξ αίματος ή εξ αγχιστείας, έως και τον τέταρτο 
βαθμό, κατά σειρά τάξεως. 

5. Γ ια κάθε μεταβολή στη διαχείριση της τέφρας απο¬ 
φασίζουν ο/η σύζυγος και οι ανωτέρω συγγενείς του 
νεκρού, κατά σειρά τάξεως. 

6. Σε κάθε περίπτωση αδυναμίας πραγματοποίησης 
της βούλησης του θανόντος, καθώς και σε περίπτωση 
διαφωνίας μεταξύ συγγενών της ίδιας τάξης, αποφαί- 
νεται ο Εισαγγελέας στην περιφέρεια του οποίου φυ¬ 
λάσσεται η τεφροδόχος. 

7. Η τεφροδόχος θεωρείται πράγμα εκτός συναλλαγής 
με όλες τις εντεύθεν συνέπειες. 

8. Με την κοινή υπουργική απόφαση της παραγράφου 
4 του άρθρου 35 του ν. 3448/2006 (Α' 57) καθορίζονται οι 
τεχνικές προδιαγραφές κατασκευής της τεφροδόχου. 

Άρθρο 5 

Έλεγχος λειτουργίας των Κέντρων 
Αποτέφρωσης Νεκρών 

1. Ο έλεγχος λειτουργίας των Κέντρων Αποτέφρωσης 
Νεκρών, για τη διαπίστωση της εφαρμογής και τήρη¬ 
σης των όρων του παρόντος διατάγματος, της κοινής 
υπουργικής απόφασης της παραγράφου 4 του άρθρου 
35 του ν. 3448/2006 και των άλλων υγειονομικών, πο- 
λεοδομικών και περιβαλλοντικών διατάξεων, ασκείται 
ως ακολούθως: 

α) Γ ια θέματα πολεοδομίας, πολεοδομικών εφαρμο¬ 
γών, Γ.Ο.Κ. και κτηριοδομικού κανονισμού, αρμόδιο είναι 
το πολεοδομικό γραφείο του οικείου Δήμου ή Κοινότη- 

τας και, εφόσον δεν υφίσταται, η πολεοδομική υπηρεσία 
της οικείας Νομαρχιακής Αυτοδιοίκησης. 

β) Για θέματα υγειονομικών κανονισμών και γενικά 
τήρησης της υγειονομικής νομοθεσίας, αρμόδια είναι 
η Διεύθυνση Υγείας της οικείας Νομαρχιακής Αυτοδι¬ 
οίκησης. 

γ) Γ ια θέματα εκπεμπόμενων ρύπων και γενικά προ¬ 
στασίας του περιβάλλοντος, αρμόδια είναι η Διεύθυν¬ 
ση ή αντίστοιχη υπηρεσία Περιβάλλοντος της οικείας 
Νομαρχιακής Αυτοδιοίκησης. 

2. Η Διεύθυνση Ανάπτυξης της οικείας Νομαρχιακής 
Αυτοδιοίκησης είναι αρμόδια για τα θέματα που αφο¬ 
ρούν στις μηχανολογικές εγκαταστάσεις των Κέντρων 
Αποτέφρωσης Νεκρών. 

3. Οι υπηρεσίες των Υπουργείων Εσωτερικών, Περι¬ 
βάλλοντος, Χωροταξίας και Δημοσίων'Εργων και Υγείας 
και Κοινωνικής Αλληλεγγύης, δύνανται να διενεργούν 
εκτάκτους ελέγχους των Κέντρων, με τη σύμπραξη των 
εξειδικευμένων φορέων του δημοσίου τομέα, όταν τούτο 
κρίνεται αναγκαίο. 

4. Οι διατάξεις που αφορούν στη λειτουργία και τον 
έλεγχο των εγκαταστάσεων και δραστηριοτήτων κάθε 
είδους από πλευράς θέσπισης και τήρησης περιβαλλο¬ 
ντικών όρων, εφαρμόζονται αναλόγως και για τα Κέντρα 
Αποτέφρωσης Νεκρών. 

Άρθρο 6 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 12 Μαρτίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΕΣΩΤΕΡΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΣΟΥΦΛΙΑΣ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 32 
Ανακατανομή μίας (1) οργανικής θέσεως Ειρηνοδίκη 
από το Ειρηνοδικείο Θεσσαλονίκης στο Ειρηνοδι¬ 
κείο Κασσάνδρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 3, παρ. 2, εδ. α' περ. αα' του ν. 1756/1988 
«Κώδικας Οργανισμού δικαστηρίων και κατάστασης δι¬ 
καστικών λειτουργών» (Α' 35), όπως διαμορφώθηκε με 
το άρθρο 6 παρ. 8 του ν. 2408/1996 (Α' 104). 

β) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Τις υπ’ αριθμ. 180/2008 και 210/2008 γνώμες του Προ¬ 
έδρου του Αρείου Πάγου και την υπ’ αριθμ. 4369/2008 
αιτιολογημένη πρόταση του διευθύνοντος το Εφετείο 
Θεσσαλονίκης. 

3. Το γεγονός ότι από το διάταγμα αυτό δεν προκαλεί- 
ται δαπάνη σε βάρος του Κρατικού Προϋπολογισμού. 

4. Τη γνωμοδότηση του Συμβουλίου της Επικράτειας 
υπ’ αριθμ. Δ10/2009, μετά από πρόταση του Υπουργού 
Δικαιοσύνης, αποφασίζουμε: 

Άρθρο 1 

Ανακατανέμουμε μία οργανική θέση Ειρηνοδίκη από 
το Ειρηνοδικείο Θεσσαλονίκης στο Ειρηνοδικείο Κασ¬ 
σάνδρας. 

Άρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 12 Μαρτίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 


Ο ΥΠΟΥΡΓΟΣ ΔΙΚΑΙΟΣΥΝΗΣ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίετηβΐ: ΗΗρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ://νννννν.θΐ.()Γ - θ-γπ3ϊΙ: ννθ&ηΊ35ΐθΓ.θΙ@θΐ.(]Γ 

* Ο 1 Ο Ο Ο 4 9 2 3 Ο 3 Ο 9 Ο Ο Ο 4 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'-Ι- Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 



































